open-index/open-wikipedia-markdown huggingface dataset:
Inner Circle

**Inner Circle** on jamaikalainen reggaeyhtye, joka perustettiin vuonna 1968.

Yhtyeen tunnettuja kappaleita ovat muun muassa vuonna 1993 ilmestynyt ”Sweat (A La La La La Long)”, jota käytettiin Suomessa 1990-luvulla Hartwall Jaffan televisiomainoksissa taustamusiikkina sekä ”Bad Boys”, joka tunnetaan MTV3-kanavallakin esitetyn *[[Lain nimessä]]* -televisiosarjan tunnusmusiikkina. 

## Jäsenet
* Ian Lewis (bassokitara)
* Kris Bentley (laulu)
* Lancelot Hall (rummut, lyömäsoitin)
* Roger Lewis (kitara)
* Bernard Harvey (kosketinsoitin)

## Diskografia

### Albumit
* 1974: *Rock the Boat*
* 1975: *Blame It to the Sun*
* 1976: *Reggae Thing*
* 1977: *Ready for the World*
* 1978: *Heavyweight Dub*
* 1978: *Killer Dub*
* 1979: *Everything Is Great*
* 1980: *New Age Music*
* 1982: *Something So Good*
* 1986: *Black Roses*
* 1987: *One Way*
* 1990: *Rewind!, Pt.2: The Singers*
* 1991: *Identified*
* 1992: *Bad to the Bone*
* 1994: *Bad Boys*
* 1994: *Reggae Dancer*
* 1997: *Da Bomb*
* 1998: *Speak My Language*
* 1999: *Jamaika Me Crazy*
* 2000: *Big Tings*
* 2001: *Jah Jah People*
* 2001: *Barefoot in Negril*
* 2004: *This Is Crucial Reggae*

### Singlet
* 1979: ”Everything Is Great”
* 1979: ”Stop Breaking My Heart”
* 1990: ”Bad Boys” (uudelleenjulkaisu 1993)
* 1993: ”Sweat (A La La La La Long)”
* 1993: ”Rock With You”
* 1994: ”Games People Play”
* 1998: ”Not About Romance”
Aatami (nimi)

**Aatami** on suomalainen miehen etunimi. Nimi on suomalainen muunnos heprealaisesta nimestä Adam, joka merkitsee ihmisolentoa. Raamatun mukaan Aadam eli Aatami oli maailman ensimmäinen ihminen. Aatamin nimipäivä on, samoin kuin Eevankin, 24. joulukuuta eli jouluaattona. Digi- ja väestötietoviraston tietojen mukaan Aatami-nimisiä oli rekisteröity joulukuuhun 2025 mennessä 1&nbsp;890 miestä.

## Tunnettuja Aatameja
* Aatami Asikainen (1891–1965), poliitikko (Sosialistinen työväen ja pienviljelijöiden eduskuntaryhmä)
* Aatami Hermanni Karvonen (1865–1937), Työmies-lehden perustaja
* Aatami Kuortti (1903–1997), inkerinsuomalainen pappi ja kirjailija
* Aatami Tiilikainen (1834–1889), suomalainen maanviljelijä ja valtiopäivämies

## Kuvitteellisia Aatameja

* Aatami, sketsiviihdesarjassa *[[Aatami & Beetami]]*
* Aatami Korpi, päähenkilö Jalmari Helanderin ohjaamassa elokuvassa Sisu

## Nimen muita käyttöyhteyksiä

* Y-kromosomi-Aatami, kaikkien nykyään elävien miesten yhteinen esi-isä isälinjan kautta.

Nimeä Aatami käytetään yleisesti myös eräissä sanonnoissa, jotka viittaavat Raamatun Aadamiin:

* Aatamin aikainen – ikivanha, kauan sitten vanhentunut
* Aatamin puku, Aatamin asu – alastomuus (miehen)
* Vanha Aatami – syntinen, itsepäinen ihmisluonto
* Aataminomena, kaulan etupuolella kohoumana näkyvä kilpirusto.

## Lähteet
Mobb Deep

**Mobb Deep**, joka tunnetaan myös nimellä **The Infamous Mobb Deep**, oli hip hop -kaksikko Prodigyn ja Havocin rap-yhtye. Sen tunnetuin levy on *The Infamous* ja kappale ”Shook Ones Pt. II”, jota käytettiin myös elokuvassa *[[8 Mile]]* (2002).

Mobb Deep oli mukana Yhdysvaltain itä- ja länsirannikon hip hop -riidassa 1990-luvulla. Tupac Shakur julkaisi kappaleita, joissa hän pilkkasi Mobb Deepiä ja muita artisteja. Mobb Deep vastasi *Hell on Earth -*albumilla olevalla ”Drop a Gem on ’Em” -kappaleella, jolla he haukkuivat Tupacia.

Duo hajosi vuonna 2012, mutta jatkoi kuitenkin toimintaansa seuraavana vuonna. Vuonna 2014 julkaistiin albumi *The Infamous Mobb Deep*. Prodigyn kuoltua 20. kesäkuuta 2017 Mobb Deep lopetti toimintansa. 

## Diskografia
*1993: *[[Juvenile Hell]]* (120&nbsp;000 kpl)
*1995: *[[The Infamous]]* (kultaa)
*1996: *[[Hell on Earth]]* (kultaa)
*1999: *[[Murda Muzik]]* (platinaa)
*2001: *[[Infamy]]* (kultaa)
*2003: *[[Free Agents: The Murda Mix Tape]]* (480&nbsp;000 kpl)
*2004: *[[Amerikaz Nightmare]]* (kultaa)
*2006: *[[Blood Money (Mobb Deepin albumi)|Blood Money]]* (kultaa)
*2014: *[[The Infamous Mobb Deep]]*
*2025: Infinite

## Lähteet

## Aiheesta muualla
Joel Laikka

**Olavi Joel Lastikka**, kirjailijanimeltään **Joel Laikka**, (9. toukokuuta 1906 Viipuri – 11. helmikuuta 1982 Helsinki)  oli suomalainen kirjailija ja toimittaja.  Laikka käytti myös nimimerkkiä **Pekka Pire**.

## Henkilöhistoria
Laikan vanhemmat olivat Fredrik ja Elli Lastikka, Lastikan suku on kotoisin Kalajoelta. Laikka työskenteli kirjaltajana, mutta opiskeli myöhemmin omatoimisesti toimittajan ammattiin sekä lehti- että mainosalalle. Hän oli toimittajana muun muassa Berliinin olympialaisissa.  

## Kirjallinen tuotanto
Laikan tuotanto koostui ennen muuta ajanvieteromaaneista ja historiallisista romaaneista, mutta hän laati käsikirjoituksen myös kahteen elokuvaan.

### Teokset
* *Elämä, anna minulle ihanne: urheilijanuorukaisen tie*.  Gummerus 1936
* *Taulu : 1-näytöksinen näytelmä*. Näytelmäkirjasto n:o 46.  Satakunnan Kirjateollisuus, Pori 1940
* *Kaksi päivää ministerinä : omatekoisen valtiomiehen tukalia hetkiä*.  Gummerus 1942
* *Ankka poikineen : vuoden ensimmäinen ja viimeinen numero : n:o 1*,  toimittanut Joel Laikka. Vihreä oksa, Helsinki 1943
* *Isoa miestä lapsettaa eli kuolematon mestariteos : leikillinen romaani*.  Gummerus 1943
* *Jääräpää suomalainen : historiallinen romaani*.  WSOY 1944
* *Postimestari katoaa : leikillinen romaani*.  WSOY 1944
* *Aikamiehen aapinen : leikillinen romaani*, kansikuva ja vignetit Henrik Tikkanen.  Aura, Turku 1945
* *Jääräpää tulee takaisin : historiallinen romaani*. WSOY 1945
* *Kenraali : nuorisoromaani*.  Valistus, Helsinki 1946
* *Isänmaa myytävänä : romaani yksinäisestä miehestä*. Kirjapaja, Helsinki 1946 (nimimerkillä Pekka Pire)
* *Itseoppinut konsuli : leikillinen romaani*.  Pellervo-seura, Helsinki 1948
* *Vihreä shakkilauta : romaani*.   Pellervo-seura, Helsinki 1948
* *Perintösormus : romaani itsenäisyystaistelun eräästä vaiheesta*.  WSOY 1955

### Elokuvakäsikirjoitukset
* *[[Rosvo-Roope]]*, ohjaus Hannu Leminen 1949
* *[[Kaikkien naisten monni]]*, ohjaus Lasse Pöysti 1952 (romaanin *Aikamiehen aapinen* pohjalta)

## Lähteet
*Suomen kirjailijat -tietokanta 

### Viitteet
Hajonta

**Hajonta** voi tarkoittaa ainakin seuraavia asioita:

* Biologinen hajonta, itiöiden, hedelmien tai siementen levinneisyys alueella
* Ilmiö, joka aiheuttaa aallon jakautumisen pienempiin, eri taajuisiin osiin:
** Dispersio
** Hajonta (veden aallot)
* Hajonta (fysiikka), vakaa tai epävakaa pienten tasaisesti jakautuneiden ainesosien järjestelmä
* Hajonta (ammunta), samaan maaliin ammuttujen laukausten lentoradoista, tähtäyksestä, rekyylistä ja luodin materiaalieroista johtuva iskemäpisteiden ero
* Hajontaluku, tilastotieteessä aineiston vaihtelun eli hajonnan mitta
* Suunnistuksen viestihajonta, viestisuunnistuksessa tapa jakaa joukkueille eri ratoja samalle osuudelle, ja siten estää toisten suunnistajien seuraamista
Kastanjasutipuu

**Kastanjasutipuu** eli **sutipuu** (*Pachira aquatica*) on Keski- ja Etelä-Amerikan kosteikoilla luonnonvarainen puu, joka kasvaa noin 18 metrin korkuiseksi. Sen lehdykät ovat säteittäiset ja runko sileä, vihertävä. Kasvi muodostaa syötäviä pähkinämäisiä hedelmiä.

Kastanjasutipuusta on varsinkin Itä-Aasiassa tullut suosittu koristekasvi, ja sen katsotaan tuottavan onnea esimerkiksi liike-elämässä. Lajia on saatavilla myös suomalaisista kukkaliikkeistä huonekasvikäyttöön.

Suvun nimi *Pachira* juontuu eräästä Guayanassa puhuttavasta kielestä.

## Hoito-ohje huonekasvina
Ruukkukasvina kastanjasutipuusta voi tulla runsaan kahden metrin korkuinen. Se viihtyy valoisassa tai puoliaurinkoisessa paikassa, suojassa kevään ja kesän kaikkein paahtavimmalta auringolta. Kasville tulee antaa keväästä syksyyn kerrallaan runsaasti vettä, minkä jälkeen multa saa kuivahtaa kunnolla ennen seuraavaa kastelua. 

Talvella kasvia tulee kastella niukemmin. Kastanjasutipuu menestyy hyvin, vaikka sen jättäisi pariksi kolmeksi viikoksi ilman kastelua. Vain liian kuiva huoneilma tuottaa ongelmia ja se saattaa varistaa lehtiään. Sen lehtiä tulee sumuttaa usein riittävän ilmankosteuden takaamiseksi. 

Kastanjasutipuuta tulee lannoittaa keväästä syksyyn vain kerran kuussa. Kastanjasutipuu viihtyy normaalissa huoneenlämmössä koko vuoden, mutta talven se viettää mielellään viileämmässäkin, kunhan lämpö ei laske alle 12 asteen. Kasvin voi istuttaa uudelleen keväällä tarpeen vaatiessa hiukan entistä suurempaan ruukkuun. Halutessaan sitä voi latvoa ankarasti keväällä, ja pelkkä typistetty lehdetön tynkäkin kasvattaa nopeasti uuden verson. 

Lehtien alapinnalle muodostuvat sokeripitoiset pisarat kuuluvat kasvin normaaliin aineenvaihduntaan, eivätkä niin ollen anna aihetta huoleen.

## Lähteet

## Aiheesta muualla
* Kuvaa Puutarha.netin sivuilla
Turvajalkine

**Turvajalkine** on kenkä, jonka valmistuksessa on otettu huomioon erilaisia työtapaturmia aiheuttavia riskitekijöitä. Turvajalkineita käytetään melko paljon teollisuudessa ja rakennusalalla, jossa ongelmana voivat olla kengänpohjan läpäisevät naulat tai jaloille putoavat raskaat esineet.

Turvajalkineissa on yleensä kova kärki varpaiden ja jalkapöydän suojelemiseksi sekä erikoisvahvistettu pohja.

## Katso myös
* Suojakäsine

## Aiheesta muualla
Edward England

**Edward England**, alkuperäiseltä nimeltään **Edward Seegar** (noin 1685 Irlannin kuningaskunta – 1720 Madagaskar) oli Irlannista kotoisin oleva merirosvo, joka merirosvosi vuosina 1717–1720. England muutti nimensä, kun hän vaihtoi uransa laivaston upseerista merirosvoksi sen jälkeen, kun newprovidencelainen merirosvo Christopher Winter otti haltuunsa Englandin jamaikalaisen kauppa-sluupin vuonna 1717. Vuonna 1718 Englandia vastaan hyökkäsi Jamaikan kuvernööri Woodes Rogers, joka oli vallanhimoinen merirosvousta vastustava virkamies. England pakeni Bahaman tukikohdastaan aluksi Afrikan rannikolle Azoreille ja Kap Verdelle, jossa hän laivastonsa kanssa kaappasi useita aluksia. England vaihtoi sluuppinsa suurempaan alukseen, *The Pearliin*, jonka hän nimesi uudelleen *Royal Jamesiksi*.

England palasi Afrikkaan keväällä 1719 ja matkalla Hyväntoivonniemelle hän kaappasi kymmenen alusta, joista he ryöstämisen jälkeen vapauttivat kolme, polttivat neljä ja pitivät itsellään kaksi, *Mercuryn* ja *Katherinen*. *Mercury* nimettiin *Queen Anne’s Revengeksi* ja *Katherine* *The Flying Kingiksi*. Näillä kahdella laivalla England otti kurssin kohti Karibiaa ja otti haltuunsa kaksi laivaa, *Peterborough’n* ja *Victoryn*, joista hän piti itsellään vain *Victoryn*.

England purjehti toverinsa John Taylorin kanssa Hyväntoivonniemen ympäri Intian valtamerelle sen jälkeen, kun laivan pohja oli korjattu Madagaskarilla. Vuonna 1720 England vaihtoi *Royal Jamesin* uuteen lippulaivaan *Fancyyn*, vastakaapattuun 34-tykkiseen alankomaalaiseen laivaan.

England ja Taylor palasivat Madagaskarille elokuussa 1720, jossa he joutuivat taisteluun alankomaalaisen ja Itä-Intian kauppakomppanialle kuuluvan englantilaisen laivan kanssa. Taylor otti haltuunsa alankomaalaisen aluksen, kun taas England ajoi takaa englantilaista alusta, kunnes sen kapteeni James MacRae ajoi sen karille. Englandin valtaaman *The Cassandran* rahti oli arvoltaan 75&nbsp;000 Englannin puntaa. Tämä ryöstösaalis maksoi kuitenkin 90:n *Fancyn* miehistöön kuuluvan hengen. Tragedian takia Taylor halusi kostaa *Cassandran* miehistölle, mutta England päätti antaa heidän purjehtia pois *Fancylla*. Tästä syystä Taylor aloitti kapinan, jonka johdosta England ja kolme muuta miestä jätettiin oman onnensa nojaan Mauritiuksen saarelle. England kuoli vuonna 1720. Hänet muistetaan inhimillisenä merirosvona. 

## Lippu

Edward Englandin lippu oli merirosvolippu, jossa oli edestä kuvattu pääkallo ja sen alla kaksi luuta ristikkäin. Nykyäänkin merirosvojen tunnuksena on samanlainen lippu.

## Lähteet
Simo Eronen

**Simo Eronen** (6. joulukuuta 1881 Juuka – 29. toukokuuta 1936 Kajaani) oli suomalainen toimittaja ja kirjailija. Hänen romaaniensa tapahtumat sijoittuivat Pohjois-Karjalaan ja Karjalan kannakselle.

Erosen vanhemmat olivat maanviljelijä Tahvo Eronen ja Riitta Pekkarinen. Hän pääsi ylioppilaaksi Joensuun lyseosta vuonna 1903. Eronen toimi Kivilahden kansakoulun opettajana 1905–1906 ja sanomalehtimiehenä 1907–1921. 1920-luvulla hän oli Viipurissa ilmestyneen *[[Karjala (lehti)|Karjala]]n* toimitussihteerinä. Vuonna 1930 Eronen muutti perheensä kanssa Kajaaniin jossa hän työskenteli *[[Kajaani (sanomalehti)|Kajaani]]*-lehden toimittajana. Talvisodan aikana Erosen perheen koti ja sen mukana hänen kirjallinen jäämistönsä tuhoutui Kajaanin pommituksessa.

Eronen kirjoitti karjalaisista aiheista sekä kaunokirjallisia että historiallisia teoksia. Hänen historiallisia romaanejaan olivat muun muassa *Aunuksen helmi*, *Orjavallan perintö*, *Tiuri ja pajari* sekä *Kreivin kaupunki*. Eronen oli 1921–1926 Karjalan sotahistoriallisen toimikunnan sihteerinä ja kokosi tällöin aineiston, jota hän käytti suurimmaksi osaksi kirjoittamassaan *Karjalan Vapaussodan historian* ensimmäisessä osassa.

Simo Eronen oli naimisissa Jenny Siviä Kuortin kanssa.

## Teoksia
**Aunuksen helmi*, romaani. Otava 1919
**Suurten metsien salasta: pohjoiskarjalaisia kertomuksia*. 1919
**Orjavallan perintö, romaani Kannakselta*. Otava 1920
**Raudun taistelu*. Otava 1920
**Juhannustanssi, romaani Karjalan kannakselta*. Otava 1921
**Soidinsaari: tarina Koitereen malmilautoilta*. Otava 1922
**Louhivaaran patriarkka: romaani Pohjois-Karjalasta*. Otava 1923
**Venäjänsaarelaiset : muistomerkin paljastusjuhlaan juhannuspäivänä 1923*. 1923 (Kirjan digitoitu versio Internet Archivessa)
**Tiuri ja pajari: romaani vuodelta 1314*. WSOY 1924
**Kreivin kaupunki: historiallinen romaani Pietari Brahen aikuiselta Pielisen pokostalta, osa 1*. WSOY 1926
**Karjala vapaussodassa osa 1*, kirjoittaneet Simo Eronen ja Antti Komonen. 1930
**Kreivin kaupunki: historiallinen romaani, osa 2*. WSOY 1930
**Rikas mies*, romaani. Karisto 1936

## Lähteet
* Suomen kirjailijat-tietokanta 
* Ylioppilasmatrikkeli 1903
* Juuka-Seura ry : Simo Eronen
* Teosluettelo
### Viitteet

## Aiheesta muualla
* Simo Eronen :  "Inon patterit valveilla..." Lyhyt juttu, pitkät jälkilaskut, Hakkapeliitta, 29.10.1935, nro 44, s. 13, Kansalliskirjaston digitaaliset aineistot
* Simo Eronen : "Karjalan" sotakartta ja sen hoitaja. Suurisuuntaista vakoiiutyötä Saksan hyväksi, Hakkapeliitta, 12.11.1935, nro 46, s. 9, Kansalliskirjaston digitaaliset aineistot
* Simo Eronen : Valkoisen lehtimiehen pako punaisesta Viipurista, Hakkapeliitta, 4.2.1936, nro 5, s. 12, Kansalliskirjaston digitaaliset aineistot
* Simo Eronen : Uudenkirkon ja Kivennavan erottamisuhka, Hakkapeliitta, 2.6.1936, nro 22, s. 6, Kansalliskirjaston digitaaliset aineistot
Hankkijan kasvinjalostus

**Hankkijan kasvinjalostus** alkoi 1913. Toiminta alkoi senaattori A. O. Kairamon maatilalla Hattulassa. Jo 1916 kasvinjalostustoiminta siirtyi Helsingin pitäjään Tammiston koetilalle. Tilaa johti J. O. Sauli. Sotien jälkeen Hankkijan kasvinjalostustoiminta siirtyi Anttilan koetilalle Tuusulaan.

Hankkijan kasvinjalostus kehitti monia lajikkeita Suomen olosuhteita varten.

## Herneet
*Kalle

## Perunat
*Tammiston Up to Date (myyntiintulovuosi 1927)
*Tammiston aikainen (1930)
*Valtti (peruna) (1965)
*Hankkijan Timo (1975)
*Hankkijan Tuomas (1975)
*Hankkijan Tanu (1981)

## Viljat

### Kaurat
*Olli, 1920-luku, levisi viljelyyn myös Kanadaan, viljeltiin Albertassa vielä 1960-luvulla
*Sisu, lujakortinen

### Ohrat
*Pirkka, sai Neuvostoliiton palkinnon, levisi Neuvostoliittoon
*Tammi, levisi viljelyyn Pohjois-Ruotsiin
### Vehnät
#### Syysvehnät
*Antti
*Elo
*Linna
*Varma

Hankkijan kasvinjalostuksen työtä jatkaa Boreal Kasvinjalostus.
Karunki (Ruotsi)

**Karunki** (, myös *Karl Gustav*) on entinen kunta ja Haaparannan kunnan taajama Tornionjoen länsirannalla suunnilleen Suomen Karunkia vastapäätä. Vuoden 2010 lopussa siellä oli 232 asukasta.

Karunki oli Alatornion alainen kappeliseurakunta vuodesta 1745 vuoteen 1789. Sen jälkeen itsenäisenä kuntana paikan nimi oli Karl Gustav. Tämä nimi annettiin Kustaa III:n toisen pojan mukaan. Vuonna 1967 Karl Gustav liitettiin Alatornion ohella osaksi Haaparannan kaupunkia, joka muutettiin nykyiseksi Haaparannan kunnaksi 1971.

-rata kulki joulukuuhun 2012 saakka Karungin kautta ja taajamassa sijaitsi Karungin rautatieasema.

## Väestönkehitys

## Lähteet
Annala

**Annala** on Tampereen kaupunginosa, joka sijaitsee kaupungin Kaakkoisella suuralueella ja Kaukajärven suunnittelualueella. Se rajoittuu etelässä Ruskoon, idässä Kangasalaan ja lännessä Kaukajärveen sekä Hervantaan. Kaupunginosassa on kerrostalo-, rivitalo- ja omakotitaloasutusta. Annalassa oli 7 519 asukasta vuonna 2023.

## Palvelut
Annalan läpi kulkee Juvankatu. Alueen länsipuolisella Annalankadulla sijaitsee lähikauppa Sale ja pizzeria. Itäpäässä Hikivuorenkadulla sijaitsee K-Market, pizzeria, parturi-kampaamo sekä Levonmäen seurakuntatalo.

Alueella sijaitsee yksi alakoulu nimeltä Annalan koulu, joka toimii kolmessa eri toimipaikassa. Kaikissa niistä on myös esiopetusta. Toimipisteitä ovat Annalan koulutalo, vuosina 2003–2004 rakennettu Karosen koulutalo ja uusimpana vuonna 2016 valmistunut Metsäniityn koulutalo. Annalan koulussa aloitettiin ensimmäisenä  Suomessa luotto-oppilastoiminta. Sittemmin nimi on vaihtunut oppilaskunnan hallitukseksi.

Annalaan kulkevat bussilinjat 8A ja 8B. Bussilinja 8A kulkee Haukiluomasta Keskustorille ja sieltä Annalaan. 8B kulkee samaa reittiä, mutta jatkaa Hervantaan asti.

## Lähteet
Pentti Lahti

**Pentti Olavi Lahti** (29. huhtikuuta 1913 Himanka &ndash; 8. toukokuuta 1955 Helsinki) oli suomalainen toimittaja, kirjailija, runoilija ja suomentaja.

## Henkilöhistoria
Lahden vanhemmat olivat suutari Kalle Lahti ja Alma Kustaava Haglund ja puoliso vuodesta 1939 Rauni Kyllikki Kuusela. Hän kävi kansakoulun ja viisi luokkaa yhteiskoulua ja opiskeli Työväen Akatemiassa. Lahti toimi suutarina, liikeapulaisena, metallityöläisenä ja  varastonhoitajana. ''Tulenkantajat'' -lehden aputoimittaja hän oli 1939, ''Siili-lehden'' toimittaja 1945-1946 ja *[[Työkansan Sanomat]]* -lehden toimittaja ja pakinoitsija 1946.  

## Kirjallinen tuotanto
Lahti osallistui 1939 antologiaan *Vaella nuoruus* ja häneltä julkaistiin runo "Sikermä talvisodasta" sota-aikaisessa rintamamiesten antologiassa *[[Täältä jostakin (runoantologia)|Täältä jostakin]]* (WSOY 1943, 3. p. 1993). Esikoisteoksensa novellikokoelman *Taas lähtöön* Lahti julkaisi 1941 ja sen jälkeen muun muassa runoja, näytelmän ja suomennoksia.

### Teokset
* *Taas lähtöön*, novellikokoelma. WSOY 1941
* *Ihmiselle* : lausuttavia runoja. Sos.-dem. työläisnuorisoliitto, Helsinki 1944
* *Eläköön kessu*, kaksiosainen huvinäytelmä. Seuranäytelmiä 453. Karisto 1945
* *Karhutanssi*, runokokoelma. Kansankulttuuri, Helsinki 1945
* *Joki virtaa halki maiseman* : kertomuksia. Kansankulttuuri, Helsinki 1946
* *Junttalaulut*, runokokoelma. Kansankulttuuri, Helsinki 1946
* *Makke-kääpiö*. Valistuskeskus, Helsinki 1946
* *Hiiri hongan latvassa ja muita satuja ja runoja*. 1952

### Käännöksiä
*Ivar Lo-Johansson: *Kuninkaankatu*, romaani.  Tammi 1945
*Ivar Lo-Johansson: *Hyvää yötä, maa*, romaani.  Tammi 1946

## Lähteet
* Suomen kirjailijat-tietokanta 

### Viitteet
Silent Hill Original Soundtracks

**Silent Hill Original Soundtracks** on Akira Yamaokan säveltämä ''Silent Hill'' -pelisarjan ensimmäisen osan musiikista koostettu soundtrack. Musiikillisesti se koostuu lähinnä kokeellisesta industrial-, ambient ja noisemusiikista, mutta mukana on myös muutama tavanomaisempi kappale, joista lienee tunnetuimpana *Silent Hill* -niminen alkutunnuskappale.

Soundtrackista on julkaistu japanilainen ja eurooppalainen versio. Niitä ei kuitenkaan enää paineta. Levy onkin nykyään keräilyharvinaisuuden asemassa.

## Kappaleet
# Silent Hill - 2:51
# All - 2:07
# The Wait - 0:09
# Until Death - 0:51
# Over - 2:04
# Devil’s Lyric - 1:26
# Rising Sun - 0:57
# For All - 2:39
# Follow the Leader - 0:52
# Claw Finger - 1:32
# Hear Nothing - 1:33
# Children Kill - 0:19
# Killed by Death - 1:25
# Don’t Cry - 1:29
# The Bitter Season - 1:26
# Moonchild - 2:48
# Never Again - 0:45
# Fear of the Dark - 1:13
# Half Day - 0:39
# Heaven Give Me Say - 1:47
# Far - 1:14
# I’ll Kill You  - 2:52
# My Justice for You - 1:21
# Devil's Lyric 2 - 0:25
# Dead End - 0:17
# Ain’t Gonna Rain - 1:12
# Nothing Else - 0:51
# Alive - 0:33
# Never Again - 1:01
# Die 0:56
# Never Endnever Endnever End - 0:46
# Down Time - 1:38
# Kill Angels - 1:16
# Only You - 1:16
# Not Tomorrow 1 - 0:48
# Not Tomorrow 2 - 1:38
# My Heaven - 3:17
# Tears of… - 3:16
# Killing Time - 2:54
# She - 2:36
# Esperándote - 6:26 (säv. Rika Munaka)
# Silent Hill (Otherside) - 6:23

## Tietoa
**Sarjanumero:** KICA-7950 
**Säveltänyt:** Akira Yamaoka ja Rika Muranaka (41) 
**Sovittanut:** Akira Yamaoka ja Rika Muranaka + Omar Valente (41) 
 **Esittänyt:** Vanesa Quiroz (41)  
 **CD-levyjä:** 1 

## Lähteet
Arvi Arjatsalo

**Arvi Ensio Arjatsalo** (sukunimi vuoteen 1947 *Lyytikäinen*, 27. tammikuuta 1927 Viipuri &ndash; 18. marraskuuta 1989 Helsinki) oli suomalainen kansakoulunopettaja ja nuortenkirjailija.  Arjatsalo pääsi ylioppilaaksi 1946 ja valmistui kansakoulunopettajaksi 1953.

Arjatsalo otti kirjojensa aiheet koulumaailmasta ja käsitteli myös ajankohtaisia aiheita kuten ensimmäistä kuukävelyä sekä myös erilaisia ongelmia kuten nuorisorikollisuutta ja koulukiusaamista. 1980-luvulta alkaen Arjatsalo julkaisi useita elämäkertakirjoja Elias Lönnrotista, Sakari Topeliuksesta ja M. A. Castrénista.

## Teokset
**Järvihirviön jäljillä*. 1960
**Mykän merimiehen salaisuus*. 1961
**Kuulento Apollo 11*. 1969
**Viltsi ja muut*. 1971
**Kovikset*. 1976
* 
**OH-ABB*. 1978
**Uponnut auto*. 1978
**Joulukalla*, tv-näytelmä. 1980
**Varastettu enkeli*. 1980
* 
**Vaarallinen valokuva*. 1981
* 
**Sammatin Elias, Elias Lönnrotin elämänvaiheita kouluvuosista ensimmäisiin runonkeruumatkoihin*. 1983
* *Näin on, Maukka* 1983
**Jesse Owens - huippu-urheilija*. 1984
**Lönnrot suuri suomalainen, kuvitettu elämäkerta*. 1985
**Pumminmerkit*. 1985
**Topelius, nuorisoromaani Sakari Topeliuksesta*. 1988
**Auringonvärinen kissa*. 1990
**Sepelikesä*. 1990
**Siperia kutsuu, nuorisoromaani M. A. Castrénista*. 1991

## Palkinnot
* Tauno Karilaan palkinto 1977
* Valtion nuorisokirjailijapalkinto 1978 ja 1981
* Hans Christian Andersen -palkinto 1980
* Topelius-palkinto 1982 ja 1983

## Lähteet
* Suomen kirjailijat-tietokanta  (vanhentunut linkki)
* Lappeenrannan maakuntakirjaston Carelica-kirjailijat sivusto (arkistoitu linkki)

### Viitteet

## Aiheesta muualla
* Risingshadow
Nagatachō

**Nagatachō** () on kaupunginosa Chiyodan erillisalueella Tokiossa Japanissa. Se sijaitsee erillisalueen eteläosassa aivan keisarillisen palatsin lounaispuolella. Se on Japanin poliittisen vallan keskus: alueella sijaitsevat Japanin parlamentin rakennus, Japanin pääministerin virka-asunto eli *[[Kantei]]* ja useita muita hallintorakennuksia. 

Nagatachōn kaupunginosaan kuuluvat Nagatachō 1-chōmen ja Nagatachō 2-chōmen osa-alueet, joissa oli vuonna 2014 yhteensä 533 asukasta. Niiden yhteenlaskettu pinta-ala on 0,68 neliökilometriä. Alueella on kuitenkin paljon työpaikkoja, ja vuonna 2010 osa-alueiden päiväajan väestön lukumäärä oli yhteensä 19&nbsp;433 henkeä.

## Historia ja rakennukset
Edo-kaudella Nagatachōn alueella sijaitsi samuraisukujen residenssejä. Nykyisen parlamenttitalon takana kulkevaa katua alettiin Edo-kauden puolivälissä nimittää Nagatachōksi. Sen nimi juontuu paikalla olleeseen ratsastuskenttään, jota kutsuttiin Nagata-suvun residenssin mukaan *Nagata-babaksi* (). Meiji-kaudella alue oli pääosin armeijan käytössä, mutta Japanin parlamenttitalon valmistuttua sinne vuonna 1936 siitä tuli maan poliittinen keskus. Nagatachōn nimeä käytetäänkin usein kuvaannollisesti viittaamaan Japanin hallitukseen, kun taas viereinen Kasumigasekin alue on ministeriöiden eli byrokratian keskus. 

Japanin parlamenttitalo ja Japanin parlamentin kirjasto käsittävät suurimman osan Nagatachō 1-chōmen alueesta. Viereinen Nagatachō 2-chōme oli aiemmin asuin- ja liikealuetta, mutta se tuhoutui lähes täysin toisen maailmansodan pommituksissa. Nykyisin vilkkaaksi hallinto- ja liikealueeksi muuttuneessa kaupunginosassa sijaitsevat sodan jälkeen uudelleenrakennettu Hoshigaokan kukkulalla kohoava Hie-jinjan šintolainen pyhäkkö ja vuonna 2002 valmistunut uusi pääministerin virka-asunto eli *[[Kantei]]*. Hibiyan kaupunginosasta vuonna 1929 muuttaneen Hibiyan lukion rakennukset ovat aivan Hie-jinjan pohjoispuolella. Helmikuun 26. päivän välikohtauksen näyttämönä vuonna 1936 toimineen entisen Sannō-hotellin paikalla seisoo nykyään 44-kerroksinen Sannō Park Tower -pilvenpiirtäjä. 


Sanno Hotel in 1936.JPG|Sannō-hotelli helmikuun 26. päivän välikohtauksen aikaan.
Hie Shrine in Nagatachō, Tokyo, Japan - IMG 5240.JPG|Hie-jinjan pyhäkkö
NDL Tokyo02bs3200.jpg|Japanin parlamentin kirjasto
Soridaijinkantei2.jpg|*Kantei*, Japanin pääministerin virka-asunto.


## Liikenne
Keskeisen sijaintinsa ja merkityksensä vuoksi Nagatachōta palvelevat useat metroasemat: Nagatachōn metroasema (Tōkyō metron Yūrakuchō-linja ja Hanzōmon-linja), Kokkai-gijidōmaen metroasema (Tōkyō metron Marunouchi-linja ja Chiyoda-linja), Tameike-sannōn metroasema (Tōkyō metron Ginza-linja ja Nanboku-linja) sekä Akasaka-mitsuken metroasema (Marunouchi-linja ja Ginza-linja). 

## Lähteet

## Aiheesta muualla
Renewable Energy Corporation

**Renewable Energy Corporation ASA** (**REC**) oli norjalainen aurinkoenergialaitteita valmistava yritys, jonka pääkonttori on Oslon lähellä Høvikissä. Yritys tuotti aurinkokennoja ja kennomoduleita sekä niiden valmistuksessa käytettäviä polypiitä ja piikiekkoja. REC:llä oli kolme divisioonaa: *REC Silicon*, *REC Wafer*, *REC Solar*.
 
Vuonna 2013 yhtiön toiminta päättyi ja se jakautui kahteen uuteen yhtiöön REC Silicon ja REC Solar.

## Aiheesta muualla
* Renewable Energy Corporation

## Lähteet
Maria Bueno

**Maria Ester Audion Bueno** (11. lokakuuta 1939 São Paulo –  8. kesäkuuta 2018 São Paulo) oli brasilialainen tennispelaaja,  joka voitti uransa aikana 19 Grand Slam -turnausta. Niistä seitsemän tuli kaksinpelistä, yksitoista nelinpelistä ja yksi sekanelinpelistä. 

Bueno aloitti tenniksen pelaamisen hyvin varhaisella iällä ja voitti ensimmäisen turnauksensa 12-vuotiaana. vaikka ei ollut siihen mennessä saanut minkäänlaista muodollista koulutusta. Hän oli vasta 14 vuoden ikäinen voittaessaan maansa naisten kaksinpelimestaruuden. Kansainvälisellä kiertueella Bueno aloitti 1958, jolloin hän voitti Rooman turnauksen sekä ensimmäisen Grand Slam -tittelinsä Wimbledonin nelinpelissä Althea Gibsonin kanssa. 

Seuraavana vuonna Bueno saavutti ensimmäisen kaksinpelimestaruutensa Wimbledonissa kukistamalla Darlene Hardin loppuottelussa lukemin 6–4, 6–3. Hän voitti kaksinpelin myös  Yhdysvaltain avoimissa ja oli vuoden 1959 ranking-ykkönen. Lisäksi Associated Press nimesi hänet vuoden naisurheilijaksi. Bueno oli ensimmäinen ei-yhdysvaltalainen nainen, joka kykeni voittamaan sekä Wimbledonin että Yhdysvaltain avoimet saman kalenterivuoden aikana. Kotimaahansa Brasiliaan palattuaan hän sai kansallissankarin vastaanoton: maan presidentti huomioi hänet, ja São Paulon kaduilla järjestettiin serpentiiniparaati hänen kunniakseen. 

Bueno voitti kaksinpelimestaruuden Wimbledonissa kaikkiaan kolme kertaa ja Yhdysvaltain avoimissa neljästi. Australian ja Ranskan avoimissa hän ylsi kummassakin loppuotteluun, mutta hävisi molemmilla kerroilla Margaret Smith Courtille. Bueno pääsi vähintään puolivälieriin 26 ensimmäisessä Grand Slam -kaksinpeliturnauksessaan. Tämä putki katkesi Wimbledonissa 1967, sillä hän hävisi tuolloin neljännellä kierroksella käsivamman takia. 

Nelinpelaajana Bueno voitti 12 Grand Slam -turnausta kuuden eri pelikumppanin kanssa. Hänestä tuli vuonna 1960 ensimmäinen nainen, joka on voittanut nelinpelin kaikissa neljässä Grand Slam -turnauksessa saman kalenterivuoden aikana. Näissä mestaruuksissa hänen partnereinaan olivat Christine Truman Australian avoimissa ja Darlene Hard Ranskan avoimissa, Wimbledonissa sekä Yhdysvaltain avoimissa. 

Vuonna 1978 Bueno hyväksyttiin International Tennis Hall of Fameen.

## Grand Slam -finaalit (35)
Bueno voitti 19 ja hävisi 16 Grand Slam -finaaleistaan. 

## Lähteet

## Aiheesta muualla
*International Tennis Hall of Fame -esittely 
*Maria Bueno Website
Saksan Grand Prix 1993

**Saksan Grand Prix 1993** oli Formula 1 -sarjan historian 542. osakilpailu. Se ajettiin 25. heinäkuuta Hockenheimringillä. Kilpailun voitti Alain Prost.

## Aika-ajot

## Kilpailun tulokset

## Muuta

*Riccardo Patresen 250. kilpailu
*Williamsin 300. kilpailu
*Fordin 150. nopein kierros
*Alain Prostin viimeinen voitto

### Johtokierrokset

## Kilpailun jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Jeremy Thorpe

**John Jeremy Thorpe** (29. huhtikuuta 1929 Surrey – 4. joulukuuta 2014) oli brittiläinen poliitikko, joka johti maansa liberaalipuoluetta vuosina 1967–1976.

Sekä Thorpen isä että isoisä olivat konservatiivipuolueen kansanedustajia. Vuonna 1940 hänet lähetettiin sodan tieltä kouluun Connecticutiin, Yhdysvaltoihin. Vuodesta 1943 Thorpe kävi Eton Collegea. Hän opiskeli oikeustiedettä Oxfordin yliopiston Trinity Collegessa.

1960-luvulla Thorpe vastusti Etelä-Afrikan apartheidia ja Kaakkois-Aasian postkolonialistista politiikkaa.

Thorpe erosi puoluejohtajan tehtävästä ja parlamentista, kun häntä syytettiin osallisuudesta entisen miespuolisen rakastajansa murhayritykseen. Myöhemmin Thorpe vapautettiin syytteistä.Tapahtumien perusteella julkaistiin vuonna 2016 John Prestonin kirjoittama *[[A Very English Scandal]]* -kirja. Kirjan pohjalta ilmestyi vuonna 2018 televisiosarja nimeltä Perienglantilainen skandaali.

## Yksityiselämä
Thorpe oli kahdesti naimisissa. Vuonna 1968 hän meni naimisiin *Caroline Allpassin* kanssa ja heille syntyi poika, *Rupert*. Caroline kuoli vuonna 1970 auto-onnettomuudessa. Vuonna 1973 Thorpe solmi avioliiton *Marion Steinin* kanssa. Stein oli konserttipianisti ja aiemmin ollut naimisissa kuningattaren serkun, Harewoodin jaarlin kanssa. Liitto kesti maaliskuuhun 2014 asti, jolloin Stein kuoli.

Thorpe kuoli joulukuussa 2014 sairastettuaan kauan Parkinsonin tautia.

## Lähteet
Hälläpyörä

**Hälläpyörä** on neljä kertaa vuodessa ilmestyvä Helsingin yliopiston Hämäläis-Osakunnan osakuntajulkaisu. Lehti perustettiin vuonna 1866, osakunnan tiedon mukaan 1859. *Hälläpyörä* on ilmoituksensa mukaan Suomen vanhin yhtäjaksoisesti ilmestynyt järjestölehti. Sen päätoimittajana toimii vuonna 2022 Olli Narinen 

*Hälläpyörään* ovat aikoinaan kirjoittaneet muun muassa Pentti Saarikoski ja Suvi-Anne Siimes. Vuonna 1983 lehden päätoimittajana on toiminut Pekka Haavisto.

## Lähteet

## Aiheesta muualla
*Hälläpyörä luettavissa pdf-muodossa vuodesta 2013
Kun taivas repeää

**Kun taivas repeää** on MTV3-kanavalla joulukuussa 1997 esitetty suomalainen neliosainen draamasarja. Pääosissa ovat Eeva Palonen ja Matti Ristinen. Sarjan ovat käsikirjoittaneet Kirsti Manninen ja Markku Onttonen, joka on myös ohjannut sarjan. Lopputunnusmusiikin kappaleen *Kun taivas repeää* esittää Kristiina Elstelä.

Sarjassa kerrotaan lääkintälotta Ainon (Eeva Palonen) elämästä lääkintäkurssien loputtua elokuussa 1943 ja työnteosta kenttäsairaalassa Raudussa heinäkuuhun 1944 asti. Ainon elämään saapuu luutnantti Lauri Salmi (Matti Ristinen), jonka kaukopartioleiri sijaitsee vähän matkan päässä kenttäsairaalasta.

Sarjaan on tehty jatkosarja, joka on nimeltään Taivas sinivalkoinen. Molemmat sarjat on julkaistu VHS:nä vuonna 2001 sekä DVD:nä vuonna 2006.

## Näyttelijät

## Jaksoluettelo

## Vastaanotto
*Helsingin Sanomien* Jukka Kajava kirjoitti sarjan ensimmäisen jakson esityksen alla, että itse sodan kokenut sukupolvi ymmärtää yksityiskohtaisesti taustoitettua sarjaa ehkä parhaiten, kun taas nuoremmat ikäryhmät saattavat rasittua historiallisista yksityiskohdista ja asioiden toistosta. Alleviivaava käsikirjoitus ei hänestä ole parasta tv-teatteria, vaan muistuttaa paikoin Hilja Valtosen viihdetarinoita.

## Lähteet

## Aiheesta muualla
*Finnkino: Kun taivas repeää & Taivas sinivalkoinen DVD 
*
Julija Tabakova

**Julija Gennadijevna Tabakova** (, s. 1. toukokuuta 1980) on venäläinen pikajuoksija.

Tabakova kilpaili 2002 sisäratojen EM-kisoissa, joissa hän karsiutui 60 metrin välierissä ajalla 7,30 ja 200 metrin juoksun välierissä ajalla 23,78. Myöhemmin samana vuonna hän karsiutui Münchenin EM-kisoissa 200 metrin välierissä ajalla 23,32, mutta oli mukana Venäjän joukkueessa, joka voitti 4 x 100 metrin viestijuoksussa EM-pronssia. Seuraavana vuonna hän voitti Venäjän mestaruuden 100 metrin juoksussa ja karsiutui Birminghamin sisäratojen MM-kisoissa 200 metrin välierissä. Pariisin ulkoratojen MM-kisoissa hän karsiutui 100 metrin välierissä ajalla 11,36, mutta oli mukana voittamassa pikaviestissä MM-pronssia. Vuonna 2004 Tabakova voitti Venäjän sisäratojen mestaruuden 60 metrillä. Samana vuonna hän oli Budapestin sisäratojen MM-kisoissa 60 metrillä seitsemäs ajalla 7,17. Ateenan olympialaisissa hän karsiutui 100 metrin välierissä ajalla 11,25, mutta saavutti pikaviestissä olympiahopeaa.

## Ennätykset
* 100 metrin juoksu: 11,10 (2004)
* 200 metrin juoksu: 22,51 (2004)

## Lähteet
Lilt

**Lilt** oli The Coca-Cola Companyn lanseeraama hedelmäinen virvoitusjuoma, jota oli saatavilla ainoastaan Irlannissa, Gibraltarilla ja Yhdistyneessä kuningaskunnassa. Virvoitusjuoma lanseerattiin vuonna 1975. Erilaisia Lilt-merkkejä olivat muun muassa tavallisen Liltin lisäksi Diet Lilt, joka nimettiin uudelleen Lilt Zeroksi. Liltiä oli saatavilla greipin, ananaksen ja mangon makuisena. Liltin iskulause oli *"totally tropical taste."* The Coca-Cola Company lopetti Liltin valmistamisen vuonna 2023.

## Lähteet
Cariba Heine

**Cariba Heine** (s. 1. lokakuuta 1988 Johannesburg, Etelä-Afrikka) on australialainen näyttelijä. Cariba muutti Australiaan 1991.

Heine esiintyi australialaisessa nuortensarjassa ''H2O'', jossa hän näytteli Rikkiä. Sarjaa on esitetty Yleisradion televisio-ohjelmassa ''Summeri''.

## Varhainen elämä
Heine syntyi Johannesburgissa Kevin ja Michelle Heinelle, mutta muutti Australiaan vuonna 1991, Heinen ollessa kolme. Heine on saanut koulutusta jazztanssiin, steppiin, balettiin, akrobatiaan ja rytmiseen voimisteluun. Heine on esiintynyt myös yhdysvaltalaisen Will Young -nimisen laulajan musiikkivideolla "Leave Right Now". Vuonna 2009 Heine sai pääroolin elokuvasta *A Model Daughter: The Killing of Caroline Byrne*. Tämän jälkeen hänet kiinnitettiin Rikki Chadwickin rooliin merenneidoista kertovaan sarjaan *H2O*. Vuonna 2012 hän näytteli Heatheriä elokuvassa *Bait*.

## Filmografia
* 2005: Strictly Dancing: Hän itse
* 2007, 2008 ja 2010: H2O: Just Add Water: Rikki Chadwick
* 2007: Stupid, Stupid Man: Mindy
* 2008: Blue Water High: Bridget Sanchez
* 2009: The Pacific: Phyllis
* 2009: A Model Daughter: The Killing of Caroline Byrne: Caroline Byrne 
* 2010: Dance Academy: Isabelle
* 2010: The Future Machine: Kate Hill
* 2011: Blood Brothers: Ellie Carter
* 2011: Bait: Heather
* 2016: Mako Mermaids: Rikki Chadwick

## Lähteet
Kyröskoski

**Kyröskoski** () on 22 metrin putouskorkeudellaan yksi Suomen korkeimmista koskista. Se sijaitsee Hämeenkyrön kunnassa noin 40 kilometriä Tampereelta luoteeseen, valtatie 3:n varrella, ja sen ympärille on muodostunut samanniminen taajama. Kosken kautta Kokemäenjoen vesistön Ikaalisten reittiin kuuluva Kyrösjärvi laskee Pappilanjoen kautta Kirkkojärveen, ja edelleen Siuronkoskeen. Kyröskoski on valjastettu ja sen äärellä on toiminut useita vesimyllyjä sekä harjoitettu puunjalostusteollisuutta, raakapuun uittoa ja vesivoimatuotantoa 1870-luvulta lähtien (Hammarén & Co Aktiebolag, Oy Kyro Ab, Kyro Oyj, M-real Kyro ja Metsä Board Kyro). Voimalaitoksen omistaa Kyröskosken Voima Oy. Kosken arvellaan olevan yksi Kalevalassa mainituista kolmesta suuresta koskesta: ”Hämeen Hälläpyörä”. Muut kalevalaiset putoukset ovat Imatra ja "Kaatrakoski Karjalassa", joka perimätiedon mukaan tarkoittaa Lieksanjoen Pankakoskea. Nälkävuosien seurauksena kosken putouskorkeutta alennettiin 1800-luvun lopulla maanviljelysmaan lisäämiseksi Kyrösjärven ympäristössä.

Kyröskoski kuohuu nykyään avoimena neljä kertaa kesässä, kun sen patoluukut avataan. Koskinäytökset ovat vappupäivänä ja juhannuspäivänä sekä yhtenä sunnuntaina heinäkuussa ja elokuussa.

## Kyröskoski kuvataiteessa
Kyröskoskella on merkittävä sija suomalaisessa kuvataiteessa ja kirjallisuuden maisemakuvauksissa. A. F. Skjöldebrand on tehnyt koskesta seepialaveerauksen jo 1799 matkallaan Suomen halki. Sittemmin Kyröskosken on piirtänyt Magnus von Wright, jonka piirros on julkaistu teoksessa Finland framställdt i teckningar. Tunnetuimmat Kyröskosken kuvaukset ovat kuitenkin Werner Holmbergin öljymaalaus vuodelta 1854 ja laveeraus vuodelta 1857.

## Historiaa

Pappilanjoen vanhempi nimitys on ollut Kyrösjoki. Heti sen jälkeen, kun Koskenperkaustoimikunta perustettiin vuonna 1799, kääntyi Kyrösjärven asukkaista koottu toimikunta sen puoleen ja haki lupaa perata Kyröskoskea ja laskea järven vedenpintaa alemmaksi. Lupa myönnettiin hankkeelle, ja 23. heinäkuuta vuonna 1804 tuotiin Nokian kartanoon Kuninkaan Joenperkaustoimikunnalta hankittuja perkausvälineitä. Hanke voidaan katsoa alkaneeksi tästä päivästä alkaen. Perkaustyöt ovat ilmeisesti valmistuneet ennen kuin Suomen sota 1808–1809 käynnistyi. Seuraava vedenpinnan aleneminen tapahtui vuosina 1828–1831, kun ikaalislaiset isännät suorittivat joen perkauksia. Kummallakin kerralla on järven vedenpinta laskenut arviolta 2,0–2,5 metriä. Kolmas perkaushanke tapahtui vuosina 1865–1866. Silloin vedenpinta laski noin kaksi metriä. Tällä kertaa hankkeeseen osallistuivat ikaalislaiset, hämeenkyröläiset ja viljakkalalaiset talot yhdessä. Työt kestivät yhteensä noin kaksikymmentä tuhatta työpäivää ja maksoivat noin kymmenen tuhatta ruplaa.

## Katso myös
*Kyröskosken voimalaitos

## Lähteet
Lehdistö

**Lehdistö** tarkoittaa sanoma- ja aikakauslehtiä sekä niiden edustajia ja lehtimiehiä. Lehdistöllä on merkittävä vaikutus joka päiväisessä tiedonvälityksessä ja mediassa. Toisinaan lehdistöksi kutsutaan myös mainosalan työntekijöitä. Sensaatiolehdistöstä käytetään nimitystä *[[keltainen lehdistö]]*.

## Katso myös
* Journalismi
* Lehdistönvapaus

## Lähteet

## Aiheesta muualla
Harku

**Harku** (, ) on kunta Harjumaan maakunnassa, Virossa. Se sijaitsee Suomenlahden rannikolla Tallinnan länsipuolella rajoittuen Tallinnan lisäksi Sauen ja Lääne-Harjun kuntiin sekä Keilan kaupunkiin..

Harkun asukasluku on 14&nbsp;356 (1.1.2018) ja pinta-ala 159,02 neliökilometriä. Kunnan keskustaajama on Tabasalu, jonka asukasluku on 2&nbsp;858.

## Asutut paikat
Kunta koostuu kahdesta pienkauppalasta (alevik) sekä 21 kylästä.

### Pienkauppalat
*Harku
*Tabasalu

### Kylät
:Adra, Harkujärve, Humala, Ilmandu, Kumna, Kütke, Laabi, Liikva, Muraste, Naage, Rannamõisa, Suurupi, Sõrve, Tiskre, Tutermaa, Türisalu, Vahi, Vaila, Viti, Vääna, Vääna-Jõesuu.

## Väestö
Vuonna 2011 Harkun kunnassa oli 14 181 asukasta, joista 12 252 (86,4 %) oli virolaisia, 1 509 (10,6 %) venäläisiä ja 408 (2,9 %) muita kansallisuuksia.

Viroon asettunut suomalaiskirjailija Ville Hytönen on vuodesta 2020 asunut perheineen Harkun Suurupin kylässä, joka on tunnettu vanhoista puisista majakoistaan.

## Ystävyyskunnat
Harku on Euran kunnan ystävyyskaupunki.

## Katso myös
* Harkun kartano

## Lähteet

## Aiheesta muualla


Tiedosto:Tabasalu pank.JPG|Näkymä Tabasalun rantatörmältä itään kohti Tallinnaa.
Tiedosto:Rannamõisa cliff, 2011-06.jpg|Rannamõisan rantatörmää.
Tiedosto:Ranna kirik.jpg|Rannan kirkko.
Tiedosto:Suurupi ülemine tuletorn 2007.jpg|Suurupin majakka.
Huhu

**Huhu** on vahvistamaton kiertävä väite, joka on ajankohtainen ja merkityksellinen niille ihmisille, jotka sitä levittävät. Vaikka huhun levittäjät itse uskovatkin huhun todenmukaisuuteen, siitä ei ole varmuutta. Joskus huhu voi jatkaa kiertämistä senkin jälkeen, kun se on virallisesti todettu paikkaansapitämättömäksi.

Huhu heijastaa usein ihmisten omia oletuksia ja epäilyksiä asioiden tilasta. Huhu voi kuvata joko toivottua asiaintilaa tai pelättyä asiaintilaa.

Huhut voivat koskea monenlaisia asioita, kuten yhteisön asioita, työpaikan asioita, kauppojen tuotteisiin liittyviä asioita tai uutistapahtumiin liittyviä asioita. Huhuja liikkuu etenkin kriisien, konfliktien ja henkilökohtaisten traumojen yhteydessä, ja ne heijastavat tällöin kyseisten tilanteiden aiheuttamia pelkoja ja ahdistusta. Myönteinen huhu voi kertoa jostain hyvästä asiasta, joka on kohta tapahtumassa.

Kaupunkitarina voidaan nähdä eräänä huhun tyyppinä. Toisin kuin juoru, huhu kertoo yleensä merkittävistä asioista mutta ei välttämättä ihmisistä. Uutisesta huhun erottaa se, että huhu on vahvistamaton. Huhuja syntyykin silloin, kun vahvistettua tietoa ei ole saatavilla, tai kun totuus on epäselvä.

## Katso myös
* Yksityiselämää loukkaava tiedon levittäminen
* Yksityisyys
* Snopes
* Puskaradio
* Rikkinäinen puhelin, lasten seuraleikki

## Lähteet

## Kirjallisuutta
*
Dana Zátopková

**Dana Zátopková** (omaa sukua **Ingrová**, 19. syyskuuta 1922 Fryštát, nyk. Karviná, Tšekkoslovakia – 13. maaliskuuta 2020 Praha, Tšekki) oli tšekkiläinen naisten keihäänheiton olympiavoittaja.

## Urheilu-ura
Tšekkoslovakiaa edustanut Zátopková voitti olympiakultaa Helsingin kisoissa vuonna 1952 tuloksella 50,47 m (vain tuntia myöhemmin kuin hänen aviopuolisonsa Emil Zátopek oli voittanut kultaa 5&nbsp;000 metrin juoksussa) ja hopeaa Roomassa 1960 tuloksella 53,78 m. Melbournen kisoissa 1956 hän sijoittui neljänneksi tuloksella 49,83 m. Ensimmäisissä olympialaisissaan Lontoossa 1948 hän oli seitsemäs tuloksella 39,94.

Euroopanmestaruuden Zátopková saavutti 1954 Bernissä (tulos 52,91 m) ja 1958 Tukholmassa (56,02 m). Brysselin EM-kilpailuissa 1950 hän sijoittui viidenneksi tuloksella 41,34 m. Hän heitti keihään maailmanennätyksen 55,73 metriä Prahassa 1. kesäkuuta 1958 mutta menetti sen jo vajaat kaksi kuukautta myöhemmin.

Zátopkova voitti myös yhteensä 13 keihäänheiton Tšekkoslovakian mestaruutta vuosina 1946-1960.

## Yksityiselämä
Zátopková syntyi itäisessä Sleesiassa ja opiskeli lukiossa Uherské Hradištěssa, jossa hänen isänsä toimi armeijan everstinä. Ennen keihäänheittoa hän harrasti käsipalloa ja voitti kaupunkinsa joukkueessa vuoden 1949 Tšekkoslovakian mestaruuden. Zátopková aloitti keihäänheiton työskennellessään tyttöjen liikuntaopistossa Zlínissä. Hän osoittautui nopeasti lajissa luonnonlahjakkuudeksi.

Dana tapasi tulevan aviomiehensä Emil Zátopekin Zlínissä yleisurheiluottelussa Belgradia vastaan vuonna 1947. Muutama päivä ennen ottelua Dana oli rikkonut Tšekkoslovakian naisten keihäänheiton ennätyksen samalla stadionilla, minkä kunnianosoitusseremonian aikana pari tututstui toisiinsa. Seuraavien kuukausien aikana he näkivät toisiaan useissa Tšekkoslovakian yleisurheilukisoissa ja pian aloittivat seurustelun. Sattumalta Danan isä oli ollut Emilin komentaja Uherské Hradištěssa. He kumpikin myös jakoivat täsmälleen saman syntymäpäivän.  Zátopekit menivät naimisiin Lontoon olympialaisten jälkeen 24.10.1948. Avioliitto kesti aina Emilin kuolemaan saakka vuonna 2000.

Zátopkova kuoli vuonna 2020 Prahan sotilassairaalassa. Sekä Danan, että Emilin hautapaikka sijaitsee Rožnov pod Radohoštěmin kylässä Itä-Määrissä.

## Kunnianosoitukset
Zátopkoválle on myönnetty Kopřivnicen, Uherské Hradištěn sekä Prahan kunniakansalaisuudet.

## Populaarikulttuurissa
Vuoden 2021 Zátopek-elokuvassa Zátopkováa näytteli Martha Issová, joka sai roolisuorituksestaan ehdokkuuden parhaasta naispääosasta Česky lev palkintogaalassa.

## Lähteet

* 
* 
* 
* http://www.sports-reference.com/olympics/athletes/in/dana-ingrova-zatopkova-1.html 
*

### Viitteet
Suzuki S

**Suzuki-Solifer S** on Soliferin valmistama enduro-mopo. Siinä on Suzuki PV:n nelivaihteinen moottori. Mopoa valmistettiin vuosina 1984–1989.

Suzuki Solifer S on seuraaja vuonna 1983 esitellylle Solifer TS&nbsp;50&nbsp;S -mopolle, ja eroa vuoden 1984–1985 malleihin ei ole kuin moottorissa (edeltäjässä Tomos), hieman erilaisessa rungossa ja keltaisissa muoviosissa. Ässän runko perustuu vuonna 1981 esiteltyyn Solifer TS-50-runkoon.

Jousitus on Paiolin valmistama, ja 1984–1985 vuosimallin mopoissa oli stereoperä, eli takana kaksi iskunvaimenninta. Etuteleskoopit pysyivät samoina koko mopon valmistuksen ajan. Mopon muoviosat on valmistanut Acerbis. 

Vuonna 1986 ”Ässä” uudistui: Polttoainetankki muuttui korkeammaksi (tilavuus ei kuitenkaan kasvanut), istuin muuttui korkeammaksi takaosasta ja meni osittain tankin päälle, takalokasuoja ja takavalo vaihtuivat, etulokasuojaan lisättiin keltainen kehys ja taakse tuli monojousitus. Vuodesta 1986 Suzuki Solifer S pysyi muuttumattomana mopon valmistuksen lopettamiseen saakka.
Omarion

**Omari Ishmael Grandberry** (s. 12. marraskuuta 1984 Los Angeles, Kalifornia, Yhdysvallat), taiteilijanimeltään **Omarion**, on yhdysvaltalainen R&B-laulaja ja näyttelijä. Hän oli ennen laulaja yhtyeessä nimeltä B2K. Hänen kolmas studioalbuminsa Ollusion julkaistiin 12. tammikuuta 2010. Tällä hetkellä Omarion toimii myös tv- ohjelman America's Best Dance Crew uusimpana tuomarina.

## Lapsuus

Omari Ishmael on Leslie Burrellin ja Trent Grandberryn vanhin seitsemästä lapsesta. Hänen nuorempi veljensä O'Ryan on myös laulaja. Omarion aloitti esiintymisen viiden vuoden ikäisenä.

## B2K

Vuonna 2001 Omarion perusti yhtyeen nimeltä B2K. Omarion lisäksi yhtyeeseen kuuluivat Jarell "J-Boog" Houston, Dreux "Lil' Fizz" Frederic ja DeMario "Raz-B" Thornton. Yhtyeeltä ehti kolmen vuoden aikana ilmestyä kaksi albumia, debyyttialbumi *B2K* ja *Pandemonium*. Lisäksi he esiintyivät tanssielokuvan You Got Served soundtrackilla. Enempää levyjä ei tullut, ja B2K ilmoitti hajoavansa. B2K ehti pysyä koossa vuodesta 2001 vuoteen 2004.

## Sooloura

Melkein vuoden päästä B2K:n hajoamisesta Omarion julkaisi ensimmäisen sooloalbuminsa nimeltään O. Joulukuussa 2006 Omarion julkaisi toisen albuminsa, 21. "Entourage" on levyn ensimmäinen single ja toinen on "Ice Box", jonka tuottaja on Timbaland.

## Näyttelijäura

Omarion on näytellyt myös elokuvissa, *[[You Got Served]]* ja *[[Fat Albert]]*. Omarion on myös elokuvassa *[[Somebody Help Me]]* Darryl Jenningsin roolissa. *[[You Got Served]]*-elokuvalle on tulossa jatkoa, *You Got Served 2*, joka ilmestyy vuoden 2008 puolella. Omarion on nähty lisäksi elokuvissa The Bernie Mac Show (2004), One on One (2004), Cuts (2005), The Proud Family Movie (äänenä 50 Cent, 2005) ja Reggaeton (2007)

## Diskografia
### Albumit
* *O* (2005)
* *21* (2006)
* *Ollusion* (2010)

### Yhteistyöalbumit
* *Face Off* Bow Wow:n kanssa (2007)

### Singlet

## Filmografia
Artista Filmi

**Artista Filmi Oy** on vuonna 1995 perustettu suomalainen elokuvayhtiö, jonka toimitusjohtajana toimii Timo Koivusalo. Yhtiön toimipaikka sijaitsee Porissa ja lavastepalvelua tuottava halli Nakkilassa.

## Elokuvat
* *[[Pekko ja massahurmaaja]]* (1995)
* *[[Pekko ja muukalainen]]* (1996)
* *[[Pekko ja unissakävelijä]]* (1997)
* *[[Kulkuri ja joutsen (elokuva)|Kulkuri ja joutsen]]* (1999)
* *[[Rentun ruusu (elokuva)|Rentun ruusu]]* (2001)
* *[[Sibelius (elokuva)|Sibelius]]* (2003)
* *[[Kaksipäisen kotkan varjossa]]* (2005)
* *[[Kalteva torni]]* (2006)
* *[[Täällä Pohjantähden alla (vuoden 2009 elokuva)|Täällä Pohjantähden alla]]* (2009)
* *[[Täällä Pohjantähden alla II]]* (2010)
* *[[Vuonna 85]]* (2013)
* *[[Risto Räppääjä ja liukas Lennart]]* (2014)
* *[[Risto Räppääjä ja Sevillan saituri]]* (2015)
* *[[Risto Räppääjä ja yöhaukka]]* (2016)
* *[[Olavi Virta (elokuva)|Olavi Virta]]* (2018)
* *[[Pelle Hermanni (elokuva)|Pelle Hermanni]]* (2022)

## Lähteet

## Aiheesta muualla
* Viralliset kotisivut
*
Regio-Shuttle

**Regio-Shuttle** on sveitsiläisen rautatiekalustovalmistajan Stadler Railin valmistama kevyt dieselmoottorivaunu.
 
## Yleistä
Valmistuksen aloitti vuonna 1996 Adtranz. Vaunu pohjapinta-alasta 65 % on 600 mm korkeudella kiskoista eli matalalattiaista. Vaunun voimanlähteenä on kaksi MAN SEn valmistamaa Euro II normit täyttävää 257 kW tehoista dieselmoottoria. Vaunutyyppiä käytetään pääasiassa Saksassa. Vuoden 2007 kevääseen mennessä vaunua oli valmistettu lähes 360 kappaletta.

## Lähteet
* Stadler - Regio-Shuttle(englanniksi) 
* Voith - Regio-Shuttle (englanniksi)

## Aiheesta muualla

* Stadler Railin viralliset kotisivut